Source: https://www.amssk.sk/co-je-mediacia/zaciatok-a-koniec-mediacie/
Timestamp: 2019-04-19 19:20:30+00:00

Document:
Začiatok a koniec mediácie – Asociácia mediátorov Slovenska
Podľa § 14 ods. 1 zákona: „V dohode o začatí mediácie sa osoby zúčastnené na mediácii dohodnú s mediátorom na mediácii konkrétneho sporu; dohoda musí mať písomnú formu. Pravosť podpisov osôb zúčastnených na mediácii alebo ich zástupcov musí byť úradne osvedčená.
Podľa § 14 ods. 2 zákona: „Mediácia začína uložením dohody o začatí mediácie uzavretej osobami zúčastnenými na mediácii alebo zástupcami konajúcimi v rozsahu svojho oprávnenia konať za zastúpeného a mediátorom v Notárskom centrálnom registri listín zriadenom podľa osobitného zákona10) (ďalej len „register listín“). Uloženie dohody o začatímediácie v registri listínmá pre plynutie premlčacej lehoty a zánik práva rovnaké právne účinky ako uplatnenie práva na súde. Osvedčený odpis dohody o začatí mediácie uloženej v registri listín vydá notár okrem osôb oprávnených podľa osobitného predpisu11) aj súdu na účely súdneho konania.“
Ako uvádza dôvodová správa k § 14 zákona v znení k 1.9.2004: „ Určenie začiatku mediácie je dôležité najmä pre prípady, ak strany uzavreli písomnú dohodu o riešení sporu mediáciou pre ešte neexistujúci spor, ktorý môže v budúcnosti nastať z dôvodu, že medzi uzavretím dohody o riešení sporu mediáciou, ktorý može vzniknúť a vznikom konkrétneho sporu môže uplynúť určitá doba. Význam určenia začiatku mediácie je dôležitý aj z hľadiska určenia osoby mediátora a rozsah konkrétnej dohody o mediácii. Ak strany uzavreli písomnú dohodu o riešení sporu, ktorý už existuje, tento moment bude zároveň aj momentom, keď sa strany dohodli na konkrétnej účasti na mediácii konkrétneho sporu. “
V zmysle dôvodovej správy k zákonu č. 141/2010 Z.z., ktorým sa s účinnosťou od 1.7.2010 mení zákon o mediácii: „Podľa Čl. 8 smernice Európskeho parlamentu a Rady 2008/52/ES z 21. mája 2008 o určitých aspektoch mediácie v občianskych a obchodných veciach členské štáty zabezpečia, aby stranám, ktoré si v snahe o urovnanie sporu zvolili mediáciu, následne nebránilo v začatí súdneho konania alebo rozhodcovského konania týkajúcich sa tohto sporu uplynutie premlčacích a prekluzívnych dôb počas procesu mediácie. Premlčanie a preklúzia spôsobuje pre zúčastnené strany významné právne účinky, preto je potrebné v záujme zachovania právnej istoty zabezpečiť, aby moment, kedy prestala plynúť premlčacia lehota, prípadne kedy bolo právo uplatnené, bolo možné stanoviť bez pochybností a preukázať aj pre potreby súdneho konania. Tieto účinky sa navrhuje viazať na začatie mediácie registráciou dohody o začatí mediácie v Notárskom centrálnom registri listín.
Podľa § 14 ods. 5: „ Mediácia sa končí
– dňom uzatvorenia dohody, ktorá je výsledkom mediácie,
– dňom písomného vyhlásenia mediátora po konzultácii s osobami zúčastnenými namediácii, že mediácia nebude pokračovať,
– dňom doručenia písomného vyhlásenia osoby zúčastnenej na mediácii adresovaného mediátorovi, že mediácia je skončená, alebo
– dňom doručenia písomného vyhlásenia jednej z osôb zúčastnených na mediácii adresovaného druhej osobe zúčastnenej na mediácii a mediátorovi, že mediácia je skončená.
Koniec mediácie bude závisieť od priebehu a výsledkov celého mediačného procesu a možno ho rozlíšiť na prípady, keď sa mediácia končí uzatvorením dohody, ktorá je výsledkom mediácie / § 14 ods. 5 písm.a) / a ďalej na prípady, keď sa mediácia končí bez uzatvorenie dohody niektorým zo spôsobov, ktoré sme už spomínali a ktoré sú vymedzené v § 14 ods. 5 písm. b), c), d).
Archív Vyberte mesiac apríl 2019 marec 2019 apríl 2018 február 2018 október 2017 september 2017 apríl 2017 marec 2017 december 2016 november 2016 október 2016 jún 2016 apríl 2016 marec 2016 február 2016 november 2015 október 2015 august 2015 júl 2015 jún 2015 apríl 2015 február 2015 november 2014 október 2014 august 2014 jún 2014 marec 2014 február 2014 január 2014 november 2011 september 2011 august 2011 apríl 2011 február 2011 december 2010

References: § 14
 § 14
 § 14
 Čl. 8
 § 14
 § 14
 § 14